Indokineski tigar - Wikipedija

# Indokineski tigar

### Izvor: Wikipedija

? Indokineski tigar Status zaštite: Ugroženi
Sistematika

Carstvo: | Animalia
Koljeno: | Chordata
Razred: | Mammalia
Red: | Carnivora
Porodica: | Felidae
Potporodica: | Pantherinae
Rod: | Panthera
Vrsta: | P. tigris
Podvrsta: | P. t. corbetti

Trojno ime
Panthera tigris corbetti Mazák, 1968
Područje koje nastanjuje indokineski tigar

Indokineski tigar (Panthera tigris corbetti) je podvrsta tigra.

## [uredi] Obilježja

### [uredi] Građa tijela

Glava indokineskog tigra oblikovana je slično kao glava indijskog tigra. Mužjaci su, uključujući rep, dugi 255 do 275 cm, a ženke samo 230 do 255 cm. Težina mužjaka je između 150 i 190 kg a ženki oko 110 do 120 kg.

### [uredi] Krzno

Osnovna boja krzna im je crvenkasta do oker smeđe. Bijelo obojeno područje na donjem dijelu tijela i oko očiju odgovaraju onom kako je kod indijskog tigra. Pruge su im općenito potpuno crne, mnogobrojne, kratke i uske.

## [uredi] Način života

Kao i drugi tigrovi, i indonezijski tigar je izraziti samotnjak. Područje na kojem živi mužjak je veće od onog na kojem živi ženka, a u dijelovima se preklapaju. Osim u vrijeme kad je ženka spremna za parenje, uzajamno se izbjegavaju. Mladunčad se rađa nakon 95 do 112 dana skotnosti. Rijetko se okoti samo jedno mladunče, ponekad se dogode i četvorke, no u prosjeku je broj mladunaca od dva do tri. U slobodnoj prirodi mu je životni vijek oko 15 godina, no ako se o njemu brinu ljudi, može doživjeti i više od 20 godina.

## [uredi] Rasprostranjenost

Indokineski tigar, kao što mu i ime kaže, nastanjuje područje Indokine. Zadržava se u brdovitim do planinskim područjima, i kao i indijski tigar, ne izbjegava vodu. Procjenjuje se, da danas živi još oko 1.500 jedinki. Preživjeli su gotovo isključivo u Kambodži i Laosu, dok su u drugim državama ovog područja izumrli ili su pred izumiranjem.

## [uredi] Prehrana

I ova podvrsta tigra je mesožder, poput ostalih tigrova. Lovi krupnu divljač, no u razdobljima nestašice, zadovoljava se i manjim sisavcima ili čak i kornjačama.

Wikivrste imaju podatke o:
Panthera tigris corbetti
Dobavljeno iz "http://hr.wikipedia.org../../../i/n/d/Indokineski_tigar.html"

Kategorije: Ugrožene vrste | Velike mačke

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English
- Español
- Suomi
- Italiano
- Nederlands
- Norsk (bokmål)
- Português
- Simple English
- Српски / Srpski
- 中文